MUNICIPIUL TIMIŞOARA

COMPARTIMENTUL VOLUNTAR PENTRU SITUAŢII DE URGENŢĂ

Nr. SC2010-23584/5.10.2010
                       APROBAT 

             PRIMAR 

                                                                                                 Dr. ing. GHEORGHE CIUHANDU
REFERAT

În conformitate cu HCL nr.330/03.08.2010  privind modificarea şi aprobarea organigramei şi a statului de funcţii pentru aparatul de specialitate al Primarului Municipiului Timişoara, Legea 481/2004 privind Protecţia Civilă, Ordinul 718/2005 pentru aprobarea Criteriilor de performanţă privind structura organizatorică şi dotarea serviciilor voluntare pentru situaţii de urgenţă modificat prin Ordinul 195/2007, Hotărârea  nr. 1579/2005 pentru aprobarea Statutului personalului voluntar din serviciile de urgenţă voluntare şi Legea 195/2001 Legea voluntariatului;
Având în vedere faptul că din  anul 2002 au avut loc unele modificări în ceea ce priveşte Regulamentul de organizare şi funcţionare a Formaţiunii de Intervenţie Rapidă pe bază de Voluntariat „SALVO”, modificări care constau în: schimbarea denumirii din „inspectoratul municipal de protecţie civilă” în „compartimentul voluntar pentru situaţii de urgenţă”, modificarea „Criteriilor  privind încadrarea cu personal”, a capacităţii de intervenţie şi a sectorului de competenţă, precum şi modificarea organigramei Formaţiunii „SALVO” şi  actualizarea contractelor de voluntariat;
Ţinând seama de toate cele mai sus menţionate propunem modificarea şi aprobarea  Regulamentului de organizare şi funcţionare a Formaţiunii de Intervenţie Rapidă pe bază de Voluntariat „SALVO” a Compartimentului Voluntar pentru Situaţii de Urgenţă al Municipiului Timişoara,  prin Hotărâre a Consiliului Local. 

